Այն, որ նախագահ Էրդողանը երկրում մեծ աջակցություն է վայելում, պարզ դարձավ նաև 2016թ-ի հուլիսին կայացած հեղաշրջման փորձի ձախողումից: Հեղաշրջման անհաջողության գլխավոր պատճառներից էր նաև Էրդողանին սատարող ժողովրդական հսկա զանգվածների արագ մոբիլիզացիան[xxvii]: Էրդողանը կարողացավ գրագետ օգտագործել իրեն հավատարիմ ուժերի ողջ պոտենցիալը` դեպքերի զարգացման առաջին իսկ ժամերից քաղաքացիներին կոչ անելով գրավել հանրային տարածքներն ու չթողնել զինվորականներին երկրում հաստատել իրենց իշխանությունը[xxviii]: Իշխանությունը ժողովրդի մոբիլիզացման համար ընտրեց «տեր կանգնել ժողովրդավարությանը» կարգախոսը, որն ունեցավ իր հաջողությունը: